b'\n_START_ARTICLE_\nAndr\xc3\xa9s Iniesta\n_START_SECTION_\nReprezentan\xc4\x8dna kariera\n_START_PARAGRAPH_\nInesta je prodrl na reprezentan\xc4\x8dno sceno leta 2001 in na UEFA Evropskem prvenstvu U-16 pomagal \xc5\xa0paniji do naslova prvaka vidnej\xc5\xa1o vlogo pa je odigral tudi na UEFA Evropskem prvenstvu U-19. Od takrat je postal reden \xc4\x8dlan mladinskih selekcij \xc5\xa0panije pod vodstvom trenerja Juan Santistebana. V letu 2003 je bil del reprezentance, ki je pri\xc5\xa1la do finala FIFA mladinskega svetovnega prvenstva v Zdru\xc5\xbeenih arabskih emiratih, bil pa je tudi izbran v najbolj\xc5\xa1o enajsterico prvenstva. Med igranjem za \xc5\xa1pansko reprezentanco U-21 je bil mnogokrat izbran za kapetana ekipe._NEWLINE_V dr\xc5\xbeavno reprezentanco je bil prvi\xc4\x8d vpoklican za nastop na svetovnem prvenstvu 2006 in sicer 15. maja na veliko presene\xc4\x8denje mnogih. Svoj prvi nastop je vpisal na tekmi proti ruski nogometni reprezenatanci 27. maja 2006._NEWLINE_Prvi zadetek pa je dosegel na tekmi proti angle\xc5\xa1ki nogometni reprezentanci, ki je \xc5\xa0paniji prinesel vodstvo. Iniesta je napredoval kot igralec in igral klju\xc4\x8dno vlogo v kvalifikacijah za euro 2008, mre\xc5\xbeo je zatresel \xc5\xa1vedom in bil podajalec pri mnogih zadetkih. Po navadi je igral na sredini igri\xc5\xa1\xc4\x8da, na nekaterih tekmah pa mu je trener zaupal tudi bolj napadalno vlogo.'